|  |
| --- |
| ERASMUS + KA2 - Cooperation for innovation and the exchange of good practices KA202 - Strategic Partnerships for vocational education and training |
| U Zagrebu, 01. veljače 2023. godine  NATJEČAJ ZA NASTAVNIKE DRUGE EKONOMSKE ŠKOLE ZA SUDJELOVANJE NA „Transnational Project Meeting- Conclusion meeting“ u sklopu Erasmus+ projekta  DIGI4Teach  (2020-1-HR01-KA202-077771) |
|  |
| OPĆI DIO  Na natječaj se mogu prijaviti svi nastavnici ekonomske grupe predmeta koji su upoznati s općim i specifičnim ciljevima projekta DIGI4Teach kao i aktivnostima kojima će se ti ciljevi ostvariti, a koji zadovoljavaju kriterije definirane projektnom prijavom:   * ključne stručne kompetencije koje su nužne za izvršavanje planiranih zadataka te su vezane uz temu sastanka * opće kompetencije u području obrazovanja i osposobljavanja s naglaskom na   iskustvo u sektoru strukovnog obrazovanja i osposobljavanja (kvalifikacija ekonomist)   * razina poznavanja engleskog jezika * transverzalne vještine * prethodno iskustvo u radu na EU projektima s naglaskom na Erasmus+ projekte   Za mobilnost će biti odabrana dva nastavnika koji zadovoljavaju sve navedene kriterije sukladno projektnoj prijavi. Mobilnost će se održati u razdoblju od 27. veljače - 01. ožujka 2023. (2 radna dana i 1 dan za putovanje) u Beogradu, Univezitet u Beogradu, Srbija.  ODABIR NASTAVNIKA  Postupak odabira nastavnika provest će Odbor za odabir sudionika kojeg čini pet članova iz redova nastavnika i stručne službe:   1. Ana Naletilić, ravnateljica Druge ekonomske škole 2. Dubravka Šelendić, nastavnica engleskog jezika 3. Silvija Glavočić, pedagoginja 4. Ana Lasić, nastavnica ekonomske skupine predmeta 5. Biljana Pavelić, nastavnica informatike i ekonomske skupine predmeta   PRIJAVA  Prijava se vrši isključivo putem Google obrasca ( <https://forms.gle/JRDLSS8nuWyVpFNf6> ) koji je objavljen na mrežnim stranicama Druge ekonomske škole. Rok za prijavu je sedam (7) kalendarskih dana od datuma objave natječaja na oglasnoj ploči i mrežnoj stranici škole.  Sudionici za sudjelovanje na zaključnom transnacionalnom projektnom sastanku bit će odabrani sukladno već definiranim kriterijima. |

Za pravovaljanu prijavu potrebno je:

1. u potpunosti popuniti Google obrazac
2. na zadanom mjestu u Google obrascu priložiti životopis i motivacijsko pismo sukladno propisanim formama

U životopisu je potrebno istaknuti ključne stručne kompetencije vezane uz temu/područje sastanka (poznavanje teme i predavačko iskustvo na tom području), opće kompetencije u sektoru strukovnog obrazovanja i osposobljavanja, iskustvo rada na EU projektima s naglaskom na Erasmus+ projekte (navesti konkretne projekte i zaduženja na istima).

Odbor za odabir sudionika provjerit će pravovaljanost prijava te će svi kandidati čije su prijave potpune biti pozvani na razgovor tijekom kojeg će se provjeriti transverzalne vještine i poznavanje engleskog jezika. Razgovoru će nazočiti tri člana Odbora za odabir sudionika (nastavnica engleskog jezika, pedagoginja i koordinatorica projekta) koji će zapisnikom potvrditi zadovoljava li kandidat sve navedene kriterije.

Privremeni rezultati odabira sudionika bit će objavljeni na oglasnoj ploči i mrežnoj stranici škole. Po objavi istih počinje teći žalbeni rok u trajanju od sedam (7) kalendarskih dana. Eventualnu žalbu potrebno je podnijeti u pisanom obliku Odboru za odabir sudionika. Konačni rezultati bit će objavljeni po isteku žalbenog roka na oglasnoj ploči i mrežnoj stranici Škole.

U slučaju da se na natječaj prijavi više od dva nastavnika koji zadovoljavaju sve tražene kriterije, prednost će ostvariti nastavnici s više iskustva u strukovnom obrazovanju i osposobljavanju iz predmetnoga područja. Ako i u tom slučaju više od dva nastavnika ispunjava prethodno navedene uvjete, prednost će imati nastavnici s boljim poznavanjem engleskog jezika (zapisnik razgovora s članovima Odbora za odabir sudionika) i s većim iskustvom u radu na EU projektima, posebice na Erasmus+ projektima.

Nakon provedenog postupka prijave i odabira sudionika, dva nastavnika će ostvariti pravo sudjelovanja na mobilnosti. Ako se na natječaj prijavi više od dva nastavnika odabrat će se i jedan nastavnik kao rezerva u slučaju da netko od više rangiranih nastavnika, iz opravdanih razloga, odustane od sudjelovanja na mobilnosti.

Svim nastavnicima želimo puno uspjeha!

Slika na kojoj se prikazuje tekst, isječak crteža

Opis je automatski generiran